**VŠEOBECNÉ ZÁVÄZNÉ NARIADENIE**

**č. 1/2022**

**o určení pravidiel času predaja v obchode a času prevádzky služieb na území obce Rašice**

Obec Rašice na základe samostatnej pôsobnosti podľa článku 68 ústavy Slovenskej republiky a podľa § 6 ods. 1 a § 4 ods. 5 písm. a) bodu 3 zákona č. 369/1990 Zb. o obecnom zriadení v znení neskorších predpisov vydáva toto všeobecné záväzné nariadenie

**Článok 1**

**§1**

**Predmet úpravy**

Pre účely tohto všeobecne záväzného nariadenia (ďalej len „VZN“) sa rozumie:

1. Všeobecne záväzné nariadenie obce ustanovuje pravidlá času predaja v obchode a času prevádzky služieb na území obce Rašice / ďalej len obec/ pre všetky právnické a fyzické osoby – podnikateľov, ktorí prevádzkujú na území obce prevádzky obchodu a služieb.
2. VZN sa nevzťahuje na predaj výrobkov a poskytovanie služieb na trhových miestach na území obce.
3. Prevádzkovateľ prevádzky je podnikateľ, ktorý v prevádzkarni vykonáva podnikateľskú činnosť predajom tovaru alebo poskytovaním služieb

**Článok 2**

**§2**

**Určenie času predaja v obchode a času prevádzky služieb**

1. Všeobecný prevádzkový čas prevádzkarní obchodu a prevádzkarní služieb sa určuje v dňoch pondelok až nedeľa v časovom rozmedzí od 06.00 hod. do 22.00 hod.
2. V rámci všeobecného prevádzkového času si podnikateľ sám stanoví prevádzkový čas pre každú prevádzkareň.
3. Podnikateľ je povinný dodržiavať povolený prevádzkový čas.
4. Prevádzkový čas nad rámec všeobecného prevádzkového času podľa tohto článku môže obecné zastupiteľstvo určiť konkrétnej prevádzke na základe odôvodnenej žiadosti podnikateľa.
5. Do doby schválenia žiadosti obecným zastupiteľstvom môže byť prevádzkareň otvorená v rámci prevádzkového času určeného týmto nariadením.

-2-

**Článok 3**

**§3**

**Prechodné ustanovenia**

1. V prípade, ak podnikateľ nemá pre prevádzkareň obchodu alebo prevádzkareň služieb stanovený prevádzkový čas v rozsahu všeobecného prevádzkového času určeného v článku 2tohto nariadenia, je povinný v lehote 30 kalendárnych dní od dňa nadobudnutia účinnosti tohto nariadenia vykonať úpravu tohto prevádzkového času podľa tohto nariadenia.
2. Nadobudnutím účinnosti tohto nariadenia strácajú platnosť a účinnosť individuálne rozhodnutia o schválení, predĺžení alebo inej zmene prevádzkového času v prevádzke.

**Článok 4**

**§4**

**Povinnosti prevádzkovateľa prevádzky obchodu a služieb**

1. Prevádzkovateľ prevádzky a služieb na území obce individuálne určí presnúprevádzkovú dobu svojej prevádzky v rozsahu v súlade s ustanoveniami tohto nariadenia.
2. Prevádzkovateľ prevádzky obchodu a služieb na území obce písomne oznámi obci do podateľne obce na obecnom úrade obce:

a/ prevádzkovú dobu prevádzky obchodu a služieb, najneskôr 5 dní pred začiatkom jej prevádzkovania,

b/ zmenu prevádzkovej doby prevádzky obchodu a služieb, najneskôr 5 dní pred začiatkom každej zmeny prevádzkovej doby,

c/ ukončenie prevádzkovania prevádzky obchodu a služieb, najneskôr v deň jej ukončenia.

**Článok 5**

**§5**

**Kontrola dodržiavania nariadenia a sankcie za poruśenie ustanovení nariadenia.**

1. Kontrolu dodržiavania ustanovení tohto nariadenia vykonáva obec.
2. Pri porušení ustanovení nariadenia obec postupuje najmä podľa zákona č. 372/1990 Zb. o priestupkoch v znení neskorších predpisov.

**Článok 6**

**§6**

**Záverečné ustanovenia**

1.Toto všeobecné záväzné nariadenie obce Rašice bolo schválené Obecným zastupiteľstvom

v Rašiciach dňa ..................., uznesením č........................

2.VZN bolo vyhlásené vyvesením na úradnej tabuli obce a zverejnené na webovom sídle obce

dňa.30.05.2022.

-.3-

3. Toto všeobecné záväzné nariadenie nadobúda účinnosť po jej zvesení dňa ..............

...............................................

Aladár Miklós

starosta obce